Document ID: 31986R3886

Uredba Komisije (EGS) št. 3886/86
z dne 19. decembra 1986
o spremembi Uredbe (EGS) št. 1119/79 o določitvi posebnih predpisov za izvajanje sistema uvoznih dovoljenj za semena
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (EGS) št. 1355/86 [2], in zlasti člena 4(2) Uredbe,
ker člen 4 Uredbe (EGS) št. 2358/71 določa, da se uvozna dovoljenja zahtevajo za določene proizvode na področju semen; ker Uredba Komisije (EGS) št. 2811/86 [3] med drugim spreminja Uredbo Komisije (EGS) št. 1117/79, ki določa proizvode v sektorju semen, za katere velja sistem uvoznih dovoljenj [4], tako, da za hibridni sirek za setev velja sistem uvoznih dovoljenj; ker je treba v skladu s tem Uredbo (EGS) št. 1119/79 [5] ustrezno spremeniti;
ker so ukrepi, predvideni s to uredbo, v skladu z mnenjem Upravljalnega odbora za semena,
SPREJELA NASLEDNJO UREDBO:
Člen 1
V členu 1 Uredbe (EGS) 1119/79 se črta besedilo "za hibridno koruzo za setev".
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. decembra 1986

Labels: 3
11
17
6